**אוצלול גאלאץ** (ברומנית: **Oţelul Galaţi**) הייתה קבוצת כדורגל רומנית מהעיר גאלאץ שברומניה. הקבוצה זכתה באליפות רומניה בעונת 2010/11.

הקבוצה העפילה לראשונה לליגה הבכירה בשנת 1986 ובשנת 1988 הגיעה הקבוצה לראשונה למפעל אירופאי כלשהו כאשר העפילה לגביע אופ"א וכבר במשחק הבכורה שלה במעפלים האירופיים ניצחה את יובנטוס האיטלקית בתוצאה 1-0 (למרות שבמשחק הגומלין, שנערך באיטליה, ניצחה יובנטוס 5-0). ההישג הגדול ביותר של הקבוצה בליגה הרומנית עד 2011 היה מקום רביעי והיא הגיעה למקום זה בשלוש עונות: 1988, 1997 ו-1998. בנוסף רשמה הקבוצה הגעה לגמר הגביע הרומני בשנת 2004, כאשר היא מפסידה בגמר לדינמו בוקרשט בתוצאה 2-0. ובעונת 2010/11 זכתה הקבוצה באליפות וב"סופרקאפ הרומני". בעונת 2014/2015 ירדה הקבוצה לליגת המשנה הרומנית ובשנת 2016 פורק המועדון.

עוד באותה שנה המועדון הוקם מחדש. נכון לעונת 2020/21 הוא משחק בלידה השלישית הרומנית.

הופעות אירופיות
---------------

הופעת הבכורה של הקבוצה הייתה בגביע אופ"א כאשר הקבוצה הוגרלה בסיבוב הראשון מול קבוצת יובנטוס החזקה מאיטליה. אוצלול ניצחה במשחק הראשון, שנערך ברומניה, בתוצאה 1-0 אך נכנעה במשחק השני בתוצאה 5-0 והודחה מהמפעל. הקבוצה חזרה למפעלים האירופיים רק בעונת 1997/98, אז שיחקה בגביע אופ"א והוגרלה מול קבוצת גוריצה הסלובנית אך הפסידה בשל הפרש שערי חוץ והודחה מהמפעל.

עונה לאחר מכן הקבוצה חזרה לגביע אופ"א, אז עברה בסיבוב המוקדם הראשון את קבוצת סלוגה יוגומגנאט ממקדוניה אך הפסידה בסיבוב השני המוקדם לקבוצת וויילה בולדקלאב הדנית. בעונת 2004/05 הקבוצה חזרה לגביע אופ"א, אז גברה בסיבוב המוקדם הראשון בתוצאות 4-0 ביתי ו-4-1 בחוץ על קבוצת דינמו טירנה מאלבניה ועברה לסיבוב השני מוקדם, בו הפסידה לקבוצת פרטיזן בלגרד מסרביה ומונטנגרו. בשנת 2007 שיחקה הקבוצה בגביע האינטרטוטו. בסיבוב השני ניצחה את קבוצת סלאביה סראייבו מבוסניה והרצגובינה. בסיבוב השלישי הפסידה לקבוצת טרבזונספור מטורקיה והודחה מהטורניר. 
בעונת 2007/08 הקבוצה שיחקה בגביע אופ"א. בסיבוב המוקדם השני הפסידה לקבוצת לוקומוטיב סופיה מבולגריה והודחה מהטורניר.

בעונת 2010/2011 זכתה באליפות רומניה הראשונה שלה ועלתה לליגת האלופות בפעם הראשונה בתולדותיה. הקבוצה העפילה ישירות לשלב הבתים וסיימה את המשחקים במקום האחרון בבית אחרי בנפיקה ליסבון, פ.צ. בזל ומנצ'סטר יונייטד.

שחקנים מפורסמים בעבר ובהווה
---------------------------

* רומניהרומניה מאריוס באצ'ו
* רומניהרומניה גבריאל בושטינה
* רומניהרומניה ויורל טנסה
* רומניהרומניה אמיל ז'ולה
* רומניהרומניה בוגדאן סטליה
* רומניהרומניה סורין גיוניה
* רומניהרומניה כריסטיאן סירגי
* רומניהרומניה גאורגה אוגרארו
* רומניהרומניה ויקטוראש יאקוב
* רומניהרומניה פלורין צ'רנאט
* רומניהרומניה דניאל סטאן
* בורקינה פאסובורקינה פאסו סאליף נוגו
* ליטאליטא טאדאס לאבוקאס
* ליטאליטא פאוליוס גריבאוסקאס
* מרוקומרוקו איסמאעיל קוהה
* קוריאה הדרומיתקוריאה הדרומית קים גיל סיק

קישורים חיצוניים
----------------

ויקישיתוף מדיה וקבצים בנושא **אוצלול גאלאץ** בוויקישיתוף
* אתר האינטרנט הרשמי של אוצלול גאלאץ (ברומנית)
* אוצלול גאלאץ, ברשת החברתית פייסבוק

* אוצלול גאלאץ, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu
* אוצלול גאלאץ, ברשת החברתית פייסבוק

* אוצלול גאלאץ, ברשת החברתית אינסטגרם
* האתר הרשמי של אוהדי הקבוצה (ברומנית)
* ההיסטוריה של הקבוצה (ברומנית)

| רומניהרומניה ליגת העל הרומנית, עונת 2023/2024 |
| --- |
| 

|  |
| --- |
| אוצלול גאלאץ • בוטושאן • וולונטארי • פארול קונסטנצה • סטיאווה בוקרשט • צ'.פ.ר. קלוז' • דינמו בוקרשט • CSU קראיובה • אוניברסיטת קראיובה • פוליטכניקה יאשי • רפיד בוקרשט • שפשי OSK ספינטו גאורגה • UTA ארד • פטרולול פלוישט • הרמנשטאדט • אוניברסיטת קלוז' |

 |